Журавли

Журавли ( «Тогоруу») нь дэлхийн хоёрдугаар дайны тухай Оросын хамгийн алдартай дуу юм. Дууны үгийг Расул Гамзатов зохиосон бол аяыг Ян Френкель зохиожээ.

Дууг хамгийн анх кино жүжигчин, эстрадын дуучин Марк Бернес 1969 онд дуулсан нь нийтийн хүртээл болсон бөгөөд Монголд энэ дуу «Тогоруун цуваа» гэх нэрээр түгээмэл таардаг.

 Түүх 
Шүлгийг дагестан гаралтай Расул Гамзатов 1968 онд авар хэлээр бичжээ. Тэрбээр Хирошима хотын энхтайвны цэцэрлэгт хүрээлэнд зочилсон бөгөөд тэнд нь атомын бөмбөгдөлтийн улмаас цусны хорт хавдар туссан Сасаки Садако гэх япон охины дурсгалд зориулан босгосон хөшөөг харснаар шүлэг бичих санаагаа олсон гэдэг. Сасаки нь мянган цаасан тогоруугаа хийснээрээ алдаршжээ. 1000 ширхэг цаасан нугалбар тогорууг хийвэл, хийсэн хүний хүслийг бурхан биелүүлдэг гэсэн эртний Японы домог байдаг аж. Тиймээс Сасаки охин өвчнөө эдгээхийн тулд мянган ширхэг цаасан тогорууг хийсэн байна.

1969 онд шүлгийг авар хэлнээс орос хэл рүү орчуулжээ.

 Алдартай хувилбарууд 
 1969 онд дуучин Марк Бернес анх дуулсан
 2000 онд оросын дуурийн дуучин Дмитрий Хворостовский Ялалтын 55 жилийн ойн баяр дээр дуулав
 2003 онд британийн дуучин Марк Алмонд дуулсан

 Эх сурвалж 

Ангилал:ЗХУ-ын хөгжим
Ангилал:1968 оны дуу
Ангилал:Дайны эсрэг дуу